EkBass/fiwiki-20250220-pages-articles huggingface dataset:
Kambodža kesäparalympialaisissa 2012

Kambodža osallistui Lontoon kesäparalympialaisiin vuonna 2012 yhden urheilijan joukkueella, eli kaikkien aikojen pienimmällä joukkueellaan. Thin Seng Hon toimi samalla myös joukkueen lipunkantajana avajaisissa. Mitaleita hän ei saavuttanut. == Joukkue == === Yleisurheilu === *Thin Seng Hon - Naisten 100 ja 200 metrin juoksut (Luokka T44) == Lähteet == Luokka:Kambodža paralympialaisissa Luokka:Valtiot kesäparalympialaisissa 2012
Guns, Girls and Gambling

Guns, Girls and Gambling on vuonna 2012 ensi-iltansa saanut yhdysvaltalainen jännitystä ja komediaa yhdistelevä toimintaelokuva, jonka on ohjannut, käsikirjoittanut ja tuottanut Michael Winnick. Winnickin ohella Henry Boger oli myös tuottamassa elokuvaa. Komediallisen toimintatrillerin pääosia näyttelevät muun muassa Christian Slater, Gary Oldman, Chris Kattan, Tony Cox, Anthony Brandon Wong, Gordon Tootoosis ja Helena Mattsson. Guns, Girls and Gambling kertoo sekalaisesta joukosta, joka koostuu muun muassa Elvis- imitaattoreista, palkkamurhaajista ja korruptoituneista sheriffeistä, jotka etsivät miljoonan dollarin arvoista intiaanien sotanaamiota, joka varastettiin kasinosta pokeripelin aikana. Guns, Girls and Gambling -elokuvasta kerrottiin 17. kesäkuuta 2010. Elokuvan kuvaukset alkoivat 6. heinäkuuta 2010, ja sitä kuvattiin muun muassa Utahin osavaltiossa Yhdysvalloissa. Guns, Girls and Gambling julkaistiin ensimmäisen kerran Australiassa 5. syyskuuta 2012, jolloin se julkaistiin suoraan DVD:lle ja blu-raylle. Elokuva sai ensi-iltansa Yhdysvalloissa, Los Angelesissa, 15. joulukuuta 2012. Universal Home Entertainment julkaisi elokuvan Yhdysvalloissa DVD:lle ja blu-raylle 8. tammikuuta 2013. == Näyttelijät == == Lähteet == == Aiheesta muualla == * * Luokka:Vuoden 2012 yhdysvaltalaiset elokuvat Luokka:Yhdysvaltalaiset toimintatrillerit Luokka:Yhdysvaltalaiset toimintakomediat Luokka:Yhdysvaltalaiset independent-elokuvat
FRHI Hotels & Resorts

FRHI Hotels & Resorts oli kanadalainen hotelliyhtiö, joka omisti ja operoi Fairmont-, Raffles- ja Swissôtel-luksushotelliketjuja vuosina 2006–2016. FRHI:n pääkonttori oli Torontossa, ja sen omistivat qatarilainen Katara Hospitality ja saudiarabialainen Kingdom Holding Company. Vuonna 2015 ranskalainen AccorHotels ilmoitti ostavansa FRHI:n, ja kauppa saatiin päätökseen kesällä 2016.Limone, Jerry: AccorHotels completes Fairmont acquisition. Travel Weekly 12.7.2016. Viitattu 9.9.2016. Accor aikoo sulauttaa FRHI:n kolme hotelliketjua perustettavaan Accor Luxury Brands -yksikköön. Yksikön luksushotelliketjuja ovat silloin Raffles, Fairmont, Sofitel Legend, So Sofitel, Sofitel, MGallery by Sofitel, Pullman ja Swissôtel.Ting, Deanna: Accor Finalizes $2.7 Billion Purchase of Fairmont Raffles, Skift.com 12.7.2016. Viitattu 9.9.2016. FHRI perustettiin tammikuussa 2006 Kingdom Holdingin ja Colony Capitalin yhteisyrityksenä. Se osti Fairmont Hotels and Resorts -nimisen yhtiön ja fuusioi sen aiemmin Colony Capitalin omistamaan Raffles Hotels Internationaliin, johon kuuluivat Raffles- ja Swissôtel- hotelliketjut. FRHI:llä on satakunta hotellia ja lomakeskusta 30 maassa. == Historiaa == Raffles International Ltd perustettiin vuonna 1989 valvomaan Singaporen kuuluisan Raffles-Hotellin ja modernimman Raffles Cityn korjausrakennustöitä. Raffles-hotelli avattiin uudelleen 16. syyskuuta 1991. Raffles International osti Swissôtel-ketjun vuonna 2001 sittemmin konkurssiin menneeltä Swissairilta ja yhdisti seuraavana vuonna siihen singaporelaisen Westin Stamford Plaza -tornihotellin. Sen uudeksi nimeksi tuli Swissôtel The Stamford, yhä nimettynä Raffles-hotellin tavoin Singaporen perustajan Thomas Stamford Rafflesin mukaan. Vuonna 1995 muodostettu holdingyhtiö Raffles Holdings myi vuonna 2005 Raffles-ketjun losangelesilaiselle sijoitusyhtiö Colony Capitalille. Kauppa käsitti 41 hotellia ja lomakeskusta. Seuraavana vuonna saudien Kingdom Holdings ja Colony Capital perustivat yhteisyrityksen FRHI, joka osti Fairmont-hotelliyhtiön. Vuonna 2010 qatarilainen Qatari Diar hankki 40 prosentin omistusosuuden FRHI:stä. Vuonna 2015 AccorHotels ilmoitti ostavansa FRHI:n kokonaan itselleen 2,9 miljardilla US-dollarilla.Raffles Hotel ownership through the years, Straits Times 11.12.2015. Viitattu 9.9.2016. ==Lähteet== Luokka:Hotelliketjut Luokka:Kanadalaiset yritykset Luokka:Holdingyhtiöt
Sooraj R. Barjatya

Sooraj R. Barjatya (s. 22. helmikuuta 1965 Bombay, Maharashtra) on intialainen elokuvaohjaaja, -tuottaja ja -käsikirjoittaja, joka työskentelee hindinkielisessä elokuvateollisuudessa. Hän on voittanut kolme Filmfare Awards -palkintoa. == Yksityiselämä == Barjatya on ollut naimisissa Vineeta Barjatyan kanssa vuodesta 1986. Heillä on kolme lasta. == Filmografia == Vuosi Elokuva Ohjaaja Käsikirjoittaja 1989 Maine Pyar Kiya 1994 Hum Aapke Hain Koun…! 1999 Hum Saath-Saath Hain 2003 Main Prem Ki Diwani Hoon 2006 Vivah 2008 Ek Vivaah… Aisa Bhi 2015 Prem Ratan Dhan Payo == Lähteet == == Aiheesta muualla == * Luokka:Intialaiset elokuvaohjaajat Luokka:Intialaiset elokuvatuottajat Luokka:Intialaiset elokuvakäsikirjoittajat Luokka:Vuonna 1965 syntyneet Luokka:Elävät henkilöt
Fiat Bravo (2007)

Fiat Bravo (Typ 198) on Fiatin vuosina 2007–2016 valmistama alemman keskiluokan automalli, joka korvasi Fiat Stilon. Bravon seuraajaksi tuli Fiat Tipo. Australiassa mallia myytiin Ritmo-nimisenä. Bravo sai täydet viisi tähteä vuoden 2007 Euro NCAP -kolaritestistä. Bensiinimoottoreina olivat aluksi 1,4 Fire (90 hv) ja turboahdettu 1,4 T-Jet (120/150 hv). Dieselvaihtoehtona oli 1,9 Multijet (120/150 hv), mutta vuonna 2008 se korvattiin 1,6- (105/120 hv) ja 2,0-litraisilla (165 hv) Multijeteillä. Seuraavana vuonna 1,6-litraisesta tuli joillain markkinoilla saataville myös 90-hevosvoimainen versio. Alkuvuonna 2010 uudistettiin muun muassa etusäleikköä ja sivupeilejä. 150-hevosvoimaisen T-Jetin korvasi 1,4 Multiair (140 hv). Ainoastaan Brasilian markkinoilla tarjolle tuli 1,8-litrainen (130 hv) moottori, joka toimii sekä bensiinillä että etanolilla. == Lähteet == == Aiheesta muualla == Bravo (2007) Luokka:C-segmentin autot Luokka:2000-vuosikymmenen autot Luokka:2010-luvun autot
Liesjärvi (Keuruun järvi)

Liesjärvi on Keski-Suomessa Keuruulla ja Etelä-Pohjanmaalla Ähtärissä sijaitseva järvi, joka kuuluu Kokemäenjoen vesistöön. == Maantietoa == Liesjärven pinta-ala on 804 hehtaaria eli 8,0 neliökilometriä. Se on 5,4 kilometriä pitkä ja 3,4 kilometriä leveä. Järvellä on laaja järvenselkä, josta työntyvät etelään lyhyt Talvilahti ja 1,6 kilometriä pitkä mutta kapea Kutinlahti. Koillissuuntaan aukeaa Marjoniemen ja Halkoniemen taakse leveä järvenosa, jossa sijaitsevat esimerkiksi Majalahti ja Ruokonlahti. Järven ympäristö on alavaa maata, mutta järvelle näkyy muutama mäki. Itäpuolella sijaitsee 60 metriä korkea Korkatinmäki, jonka matalampia huippuja on vielä etelämpänä. Talvilahden ja Kutinlahden välissä kohoaa 40 metriä korkea Myllyvuori. Järvessä on kartan mukaan viisi saarta. Järven luoteispäässä sijaitsee Ranta-ahonsaari, joka on 180 metriä pitkä ja 150 metriä leveä. Muut neljä saarta sijaitsevat yhdessä järven kaakkoisrannan tuntumassa. Suurin niistä on Palosaari, joka on 200 metriä pitkä ja 150 metriä leveä. Nuottasaari on 230 metriä pitkä ja 50 metriä leveä. Nämä saaret sijaitsevat lähekkäin. Härkösaari on pienin saari ja Myyräsaari sijaitsee rannassa. Liesjärven rantaviivan pituus on 23,0 kilometriä ja sen rannat ovat metsämaata. Järvialueen asutus on harvaa haja-asutusta, joka on keskittynyt Myllynperään ja Välkkyyn. Rannoille on rakennettu yli 60 vapaa-ajan asuntoa. Niille tulee tiet seututieltä 621 tai yhdystieltä 16515, josta haarautuu muita kyläteitä. == Vesistösuhteet == Liesjärvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Liesjärven valuma-alueeseen (35.484) järvi kuuluu. Järven vedenpinnan korkeus on 162,1 metriä mpy. Järvi saa pääosan vedestään Liesjärven valuma-alueelta, sillä se on Pihlajaveden reitin latvavesiä. Liesjärven alueella on kahdeksan yli hehtaarin kokoista järveä tai lampea, jotka laskevat suoraan tai välillisesti järveen. Hirvijärvi (91 ha) laskee Liesjärven koillispäähän Pilkonjokea eli Hirvijokea myöten. Polvilammen (10 ha) laskuoja yhtyy Pilkonjokeen sen puolivälissä. Hietalampi (18 ha) laskee metsäojia pitkin Ruokolahteen. Samaa ojaa käyttävät myös Keskinenlampi (7 ha) ja Törsilölampi. Kuolemaiset (6 ha ja 1 ha) laskevat Kuolemaisenpuroa pitkin Majalahteen. Kauempaa laskevat vielä Ahvenlampi (9 ha) ja Kotalampi (2 ha). Liesjärven laskujoki on Liesjoki, joka lähtee Myllynperältä ja laskee Vähään Suojärveen. Sieltä vesireitti jatkaa Suojärvestä (228 ha) Martinjärveen (105 ha) ja sieltä Masoa pitkin Köminjärveen (132 ha) ja sitten Pihlajaveteen (21 km²). == Lähteet == Liesjärvi Luokka:Ähtärin järvet Luokka:Pihlajaveden reitin valuma-alue
Ismo (televisiosarja)

Ismo on 18. syyskuuta 2015 Elisa Viihde -palvelussa alkanut viihdeohjelma, jonka pääosassa on Ismo Leikola. Ohjelmassa nähdään myös muita koomikoita, kuten Tuomas Uusitalo, Pirjo Heikkilä, Niko Kivelä ja Anna Rimpelä.Tässä on 10 kovaa syksyn netti-tv-uutuutta – äänestä kiinnostavin! Toinen tuotantokausi alkoi 16. syyskuuta 2016.Elisa Viihde ==Juoni== Sarjassa seurataan stand up- koomikko Ismo Leikolan kommelluksia arkipäiväisessä elämässään. ==Hahmot== *Ismo Leikola (omana itsenään) on stand-up-koomikko sekä sarjan päähahmo. Ismolla on kehnot ruokailutottumukset, hän on perso oluelle eikä tämä harrasta juurikaan liikuntaa. Ismo ei osaa pitää puoliaan ja on turhan kiltti, joka johtaakin usein hankaluksiin ja väärinkäsityksiin. *Vilma Leikola (Anna Rimpelä) on Ismon aviovaimo. Saa olla tuon tuosta torumassa Ismon tekemisiä. On äärimmäisen huono tulemaan toimeen lasten, ja omien sukulaistensa kanssa. *Pauli A. Suipponen (Tuomas Uusitalo) on Ismon tohelo manageri. Järjestää Ismolle mitä eriskummallisimpia keikkoja jopa ilman tämän suostumusta. Siitä huolimatta Ismo ja Suipponen ovat parhaat kaverukset. Ismon tavoin Suipponen omistaa huonot elämäntavat. *Pirjo Heikkilä (omana itsenään) on Leikoloiden hyvä ystävä. Ammatiltaan stand-up koomikko sekä ääninäyttelijä. *Jape Grönroos (omana itsenään) on Ismon kollega ja ystävä. Nähdään lähes aina Ismon kanssa läheisessä pizzeriassa. *Jerry King on Ismon väliaikainen manageri Yhdysvalloissa. Raivostuu herkästi Ismolle. King myöntää pitävänsä naisia huonoina koomikkoina. *Arto Tirronen on suomalainen, Yhdysvalloissa asuva Betty's Diner-pikaruokalan vuoropäällikkö. Piinaa alaisiaan jatkuvasti pienistäkin virheistä ja pitää alaisiaan pilkkanaan. Ismo pitää tätä lisäksi erityisen ärsyttävänä, kirjoittaa Artosta kokonaisen stand-up-setin keikalleen. == Jaksot == === Ensimmäinen tuotantokausi === Jakso Nimi 1\. Ei mitään lopullista 2\. Salaisuus kellarissa 3\. Hyvää tekemässä 4\. Pitkä matka 5\. Kinkkinen tarjous 6\. Läski ja lihas 7\. Kaksi tapaa tehdä sketsisarja 8\. Amerikkalainen unelma == Lähteet == Luokka:Elisa Viihde -alkuperäissarjat Luokka:2010-luvun suomalaiset tositelevisiosarjat Luokka:2010-luvun suomalaiset komediasarjat
Intiankolmisiipi

Intiankolmisiipi (Hiptage benghalensis) on monivuotinen, ikivihreä liaani, joka on kotoisin Intiasta, Kaakkois-Aasiassa ja Filippiineillä. Intiankolmisiipeä on viljelty sen tuoksuvien kukkiensa vuoksi, mutta luontoon levinneenä siitä on tullut haitallinen vieraslaji. == Ulkonäkö ja koko == Intiankolmisiipi on tanakka, korkealle kiipeilevä liaani tai suuri pensas, jonka rungossa kasvaa valkoinen tai kellertävä karva. Sen lehdet ovat suikeat, ja noin 20 cm pitkät ja 9 cm leveät. Lehtiruoti on enintään senttimetrin pituinen. Sen köynnöstävät oksat kasvavat jopa viiden metrin mittaisiksi. Intiankolmisiipi kukkii ajoittain ympäri vuoden, ja tuottaa tuoksuvia kukkia, jotka muodostavat 10–30 kukan terttuja. Kukkien pohjaväri on valkoinen tai vaaleanpunainen, ja niissä on keltaisia kuvioita. Hedelmissä on soikeat, 2–5 cm pitkät siivet, ja ne leviävät tuulen mukana. == Levinneisyys == Intiankolmisiipi on kotoisin Intiasta, Kaakkois-Aasiasta ja Filippiineiltä. Se on kirjattu vieraslajiksi Australian sademetsissä ja Mauritiuksella, Réunionilla, Floridassa ja Havaijilla. Näillä alueilla se viihtyy kuivissa alankometsissä, joissa se muodostaa läpitunkemattomia pensaikkoja ja tukahduttaa alkuperäisen kasvillisuuden. Intiankolmisiipeä pidetään yhtenä maailman sadasta haitallisimmasta vieraslajista. == Lähteet == Luokka:Akerolakasvit
Johan Henrik Cygnaeus

Johan Henrik Cygnaeus (31. maaliskuuta 1765 Mäntyharju – 7. heinäkuuta 1814 Rantasalmi) oli suomalainen kirkkoherra, lääninrovasti ja valtiopäivämies. Luettu 9.9.2016. Cygnaeuksen vanhemmat olivat Porvoon piispa Zacharias Cygnaeus ja hänen ensimmäinen puolisonsa Helena Dorotea Willström. Hän kävi Porvoon lukiota ja pääsi ylioppilaaksi 1781. Cygnaeus opiskeli Turun akatemiassa ja valmistui filosofian kandidaatiksi 1784 ja filosofian maisteriksi 1786. Hänet vihittiin papiksi Porvoon hiippakunnassa 1787. Cygnaeus oli Viipurilaisen osakunnan kuraattorina 1784–1787 ja Turun akatemian kaunopuheisuuden dosenttina 1787. Hän oli vuodesta 1787 Loviisan kirkkoherrana silloin toimineen isänsä apulaisena ja hän oli sotasairaalan saarnaajana Loviisassa 1788–1789. Vuonna 1791 Cygnaeus oli Porvoon tuomiorovastiksi nimitetyn isänsä apulaisena. Vuonna 1792 hänestä tuli Pietarin ruotsalaisen Katariinan seurakunnan kirkkoherra. Vuonna 1797 Cygnaues vangittiin ja vietiin Moskovaan epäiltynä valtiollisesta vehkeilystä. Hän pääsi kuitenkaan palaamaan takaisin kirkkoherran virkaansa vielä samana vuonna. Vuoden 1797 lopulla Cygnaues matkusti vierailulle isänsä luokse ja kun hän seuraavana vuonna anoi Venäjän keisarilta pidennystä matkustuslupaansa hänet erotettiin kirkkoherran virasta keisarin käskystä. Tämän jälkeen Cygnaeus oli Suomessa Rantasalmen kirkkoherrana vuodesta 1799 alkaen. Hän oli vt. lääninrovastina 1802 ja vakinaisena lääninrovastina 1803–1813. Cygnaues osallistui valtiopäivämiehenä Porvoon valtiopäiville 1809. Hän sai rovastin arvon vuonna 1800. Johan Henrik Cygnaeus oli naimisissa vuodesta 1800 Hedvig Maria Collanin (k. 1844) kanssa jonka isä oli Rantasalmen kappalainen Claes Collanus (1721–1790). Heidän poikansa Zachris Cygnaeus (1808–1854) toimi Vaasan lääninhallituksen venäjän kielen kääntäjänä ja Vaasan yläalkeiskoulun venäjän kielen opettajana. Johan Henrik Cygnaeuksen veli oli Porvoon ja myöhemmin Pietarin alueen luterilaisten seurakuntien piispana toiminut Zacharias Cygnaeus nuorempi. == Teoksia == * Bei der Beerdigung des Herrn Carl Theodor Dahlgren, weiland ehemaligen Privat- Sekretärs bei der Königl. Schwedischen Gesandschaft zu St. Petersburg, wurde am 13ten November des 1797sten Jahrs geredet, über 1 Joh. 3 Cap. 2 V. von Mag. Johann Heinrich Cygnäus, Pastor an der Schwedischen St. Catherinen-Kirche. St. Petersburg : gedruckt in der privilegierten Breitkofschen Buchdruckerei, 1797 == Lähteet == Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Porvoon valtiopäivät Luokka:Vuonna 1765 syntyneet Luokka:Vuonna 1814 kuolleet
Hail to the Chief

Hail to the Chief () on Yhdysvaltain presidentin virallinen hymni. Sen sanat ovat peräisin skotlantilaisen kirjailijan sir Walter Scottin vuonna 1810 julkaistusta runoelmasta The Lady of the Lake, jossa ”päälliköllä” tarkoitetaan tarinan skottilaista sankaria Roderick Dhuta. Melodian sävelsi brittiläinen teatterimuusikko James Sanderson alkujaan vuonna 1811 Lontoossa esitettyyn teatteriproduktioon.Hail to the Chief Yhdysvaltain kongressin kirjasto. Ensimmäisen kerran Hail to the Chief liitettiin Yhdysvaltain presidenttiin 22. helmikuuta 1815, jolloin se soitettiin edesmenneen George Washingtonin ja Vuoden 1812 sodan päättymisen kunniaksi. Ensimmäisen kerran hymni soitettiin elävän presidentin kunniaksi vuonna 1829, jolloin presidenttinä toimi Andrew Jackson. John Tylerin kaudella (1841–1845) hymniä alettiin soittamaan presidentin saapuessa paikalle virallisiin tilaisuuksiin. Chester A. Arthur ei presidenttinä ollessaan (1881–1885) pitänyt hymnistä, minkä takia hän yritti lopettaa sen käytön. Arthur antoi merijalkaväen orkesterin silloiselle johtajalle John Philip Sousalle tehtäväksi luoda uusi hymni, joka sai nimekseen Presidential Polonaise. Presidential Polonaise ei kuitenkaan Arthurin yrityksestä huolimatta vakiintunut presidentin hymniksi, vaan Hail to the Chief säilyi presidentillisenä hymninä. Vuonna 1954 Yhdysvaltain puolustusministeriö virallisti Hymn to the Chiefin aseman presidentin hymninä. == Sanat == Alkuperäiset sanat sir Walter Scottin mukaan: == Lähteet == Luokka:Yhdysvaltain presidenttiys Luokka:Yhdysvaltalaiset musiikkikappaleet Luokka:Instituutioiden tunnuskappaleet Luokka:Yhdysvaltalaiset isänmaalliset laulut
Alfred N’Diaye

Alfred John Momar N'Diaye (s. 6. maaliskuuta 1990 Pariisi, Ranska) on senegalilainen jalkapalloilija. Hän edustaa saudiarabialaista Al-Shababia ja on pelipaikaltaan puolustava keskikenttäpelaaja. == Seurajoukkueura == 30\. tammikuuta 2014 N'Diaye siirtyi kauden loppuun asti kestävällä lainasopimuksella sevillaisseura Real Betisiin.Transfer Window: Real Betis sign Alfred N'Diaye from Sunderland BBC Sport. Viitattu 9.9.2016. Hän pelasi loppukauden aikana 16 ottelua. 22. elokuuta 2014 hän teki viisivuotisen sopimuksen Betisin kanssa, tultuaan aikaisemmin kesän aikana vapaaksi agentiksi.Official: N'Diaye joins Real Betis from Sunderland Goal. Viitattu 9.9.2016. 8\. heinäkuuta 2016 N'Diaye siirtyi viisivuotisella sopimuksella Villarrealiin.¡Bienvenido, N’Diaye! Villarreal CF. Viitattu 9.9.2016. Hänestä maksettiin 7,5 miljoonan siirtokorvaus, johon sisältyy 1,5 miljoonan euron menestyslisä.Transfert: Alfred N'Diaye à Villarreal L'Equipe. Viitattu 9.9.2016. == Lähteet == == Aiheesta muualla == * Alfred N'Diayen tilastot Soccerway-sivustolla Luokka:Senegalilaiset jalkapalloilijat Luokka:Vuonna 1990 syntyneet Luokka:Elävät henkilöt
Viktor Manner

Antero Viktor Manner (vuoteen 1886 Blomqvist, 30. huhtikuuta 1864 Kokkolan maalaiskunta – 27. helmikuuta 1936 Helsinki) oli suomalainen kaupunginlääkäri ja lääkintöneuvos.Aikalaiskirja 1934 (Projekt Runeberg) Mannerin vanhemmat olivat maanviljelijä Matts Blomqvist (Broända) ja Maria Elisabet Tylli. Hän pääsi ylioppilaaksi 1886 Helsingin alkeisopistosta ja valmistui Helsingin yliopistosta filosofian kandidaatiksi 1888, lääketieteen kandidaatiksi 1891 ja lääketieteen lisensiaatiksi 1894. Manner opiskeli Berliinissä 1889–1890. Manner toimi Oriveden kunnanlääkärinä 1895–1898 ja Hämeenlinnan kaupunginlääkärinä 1899–1913. Hän oli terveydenhuollontarkastajana Helsingissä 1914–1917 ja lääkintöhallituksen lääkintöneuvoksena 1917–1931. Manner oli Hämeenlinnassa kaupunginvaltuuston jäsenenä 1904–1912 ja rahatoimikunnan puheenjohtajana 1912 ja 1913. Viktor Manner oli naimisissa vuodesta 1892 Anna Natalia Palmrothin kanssa. == Teoksia == * Piirteitä terveys- ja sairashoidollisista oloista Hämeenlinnan kaupungissa 19:llä vuosisadalla. Hämeenlinnan terveydenhoitolautakunta, Hämeenlinna 1902 * Kaivo- ja järvivesi Hämeenlinnan kaupungissa teoksessa Kertomus yleisestä terveys- ja sairashoidosta Hämeenlinnassa v. 1903. Hämeenlinna 1903 * Käsityöammattilaitokset Hämeenlinnan kaupungissa v.v. 1896–1905 ja ammattilaitosten tarkastus. Hämeenlinna 1907 * Asunto-olosuhteet Hämeenlinnan kaupungissa v. 1908 ; terveyshoitolautakunnan päätöksen mukaan selvitellyt Viktor Manner. Hämeenlinna 1909 * Terveys sairashoidolliset olot Hämeenlinnan kaupungissa ; terveyshoitolautakunnan toivomuksen mukaan selvitellyt Viktor Manner. Hämeenlinna 1909 * Eduskuntavaalit Hämeen läänin eteläisessä vaalipiirissä 1910 : tilastollinen selonteko ; tekijät Viktor Manner ja Vilh. Schmausser. Hämeenlinna 1910 * Kuolinsyyt ja keski-ikä erinäisissä ammateissa Helsingissä vv. 1896-1915 : esitelmä pidetty Duodecim-seuran kokouksessa 11.V.16. Duodecim, Helsinki 1916 * Lääkärit ja alkoholipitoisten aineiden määrääminen lääkinnöllisiin tarkoituksiin. Duodecim, Helsinki 1924 * Toimenpiteistä Venäjältä uhanneitten kulkutautien torjumiseksi vv. 1918-1923. 1924 * Vähäisen ruumiinavauspöytäkirjoista. Duodecim, Helsinki 1924 * Terveydenhoitolaki ja terveydenhoitosääntö. Helsinki 1929 * Vähäisen margariinin valmistuksessa käytetyistä raaka-aineista. Helsinki 1934 == Lähteet == == Aiheesta muualla == * Viktor Mannerin teoksia Hämeenlinnan Lydiassa Luokka:Suomalaiset lääkärit Luokka:Hämeenlinnan kaupunginvaltuutetut Luokka:Vuonna 1864 syntyneet Luokka:Vuonna 1936 kuolleet
Gummeruksen sanakirjat

Gummeruksen keltaiset perussanakirjat ovat Gummeruksen julkaisemia perustason kielenopiskelijoille suunnattuja sanakirjoja. Sanakirjoja on seitsemälle kielelle: englanti, ruotsi, saksa, espanja, ranska, italia ja venäjä. Perussanakirjojen lisäksi Gummerus julkaisee myös keltaisia taskusanakirjoja, joita saa edellä mainittujen kielten lisäksi viron kielelle. == Kieliversiot == === Suomi-ruotsi-suomi === Suomi-ruotsi-suomi-perussanakirja julkaistiin vuonna 2005.Gummeruksen virallinen verkkosivusto Se sisältää yleissanastoa, erityissanastoa ja arkikielen ilmauksia sekä käytännön esimerkkilauseita. Siinä on yli 30 000 hakusanaa ja 1 296 sivua. Kirjan ovat kirjoittaneet Marianne Saari, Lea Köykkä, Marianne Saanila, Kirsti Tirkkonen ja Kari Viljanen. ==Lähteet== Luokka:Sanakirjat
Santa Fen roomalaiskatolinen arkkihiippakunta

Santa Fen roomalaiskatolinen arkkihiippakunta () on katolisen kirkon arkkihiippakunta New Mexicon osavaltiossa. Hiippakuntaan kuului 93 seurakuntaa, 323 850 jäsentä, 207 pappia ja 139 munkkia sekä 130 nunnaa vuonna 2014. == Arkkipiispat == *Jean-Baptiste Lamy (1853–1885) *Jean-Baptiste Salpointe (1885–1894) *Placide Louis Chapelle (1894–1897) *Peter Bourgade (1899–1908) *John Baptist Pitaval (1909–1918) *Albert Daeger (1919–1932) *Rudolph Gerken (1933–1943) *Edwin Byrne (1943–1963) *James Peter Davis (1964–1974) *Robert Fortune Sanchez (1974–1993) *Michael Jarboe Sheehan (1993–2015) *John Charles Wester (2015– ) == Lähteet == Luokka:Kristinusko New Mexicossa Luokka:Yhdysvaltain katoliset hiippakunnat
Gun Policy

__NOTOC__ Gun Policy on punk rock -yhtye The Fucking Worldin toinen studioalbumi. Se julkaistiin lokakuussa 1990 levymerkillä Stupido Twins. == Kappaleet == # # # # # === B-puoli === # * # # # # # == Kokoonpano == * Jani Roppola – laulu, kitara * Näkä Närhi – kitara * Kenttu Keinänen – basso, taustalaulu * Jypä Rautio – rummut, taustalaulu === Vierailevat muusikot === * Puka Oinonen – kitara (kappaleet 4, 6 ja 11) * Marco Kosonen – trumpetti (kappaleet 5 ja 11) * ANTTI – piano (kappale 5) === Tuotanto === * Antti Kirvesmäki – tuottaja, äänittäjä, miksaaja * Jarski – grafiikka == Lähteet == Luokka:Vuoden 1990 albumit Luokka:The Fucking Worldin albumit
The Fucking World (albumi)

__NOTOC__ The Fucking World on samannimisen punkyhtyeen esikoisalbumi, joka julkaistiin lokakuussa 1988 levymerkillä Poko Records. Albumin kappale ”Man for Sale” julkaistiin singlenä. Albumi nousi Suomen viralliselle listalle kolmeksi viikoksi yltäen sijalle 24. == Kappaleet == # # # # # # # === B-puoli === # * # # # # # # == Kokoonpano == * Jani Roppola – laulu, kitara * Näkä Närhi – kitara * Kenttu Keinänen – basso, taustalaulu * Jypä Rautio – rummut, taustalaulu === Tuotanto === * Jimi Sumén – tuottaja * Hannu Leidén – tuottaja (kappale 5) * T.T. Oksala – tuottaja (kappale 14) * P. Anttonen – kansikuva * Jussi Soininen – takakannen kuva * Lahtinen – layout == Lähteet == Luokka:Vuoden 1988 esikoisalbumit Luokka:The Fucking Worldin albumit
Man for Sale

__NOTOC__ Man for Sale on punk rock -yhtye The Fucking Worldin single, joka julkaistiin huhtikuussa 1988. Se ilmestyi myöhemmin saman vuoden lokakuussa julkaistulla yhtyeen omaa nimeä kantavalla esikoisalbumilla. Se nousi Suomen virallisen singlelistan sijalle 25. == Kappaleet == === A-puoli === # === B-puoli === # * == Kokoonpano == * Jani Roppola – laulu * Näkä Närhi – kitara * Toni Laine – kitara * Kenttu Keinänen – basso * Jypä Rautio – rummut == Lähteet == Luokka:The Fucking Worldin kappaleet Luokka:Vuoden 1988 kappaleet
Kuokkavieras Kataja

Kuokkavieras Kataja on 5. syyskuuta 2016 Jim-kanavalla alkanut suomalainen tositeleviosarja. Ohjelmassa juontaja Janne Kataja, kuvaaja Hannu Pyyhtiä ja äänimies Sami Auru vierailevat jokaisessa jaksossa yhdellä suomalaisella paikkakunnalla selvittämässä kuinka vieraanvaraisia suomalaiset ovat. Jokaisen jakson lopussa Kataja antaa kunkin kunnan vieraanvaraisuudesta kertovan plakaatin kunnanjohtajalle.Janne Kataja nuolee uutuusohjelmassa poron kiveksiä: "Upea elämys!" Ohjelman paluusta tiedotettiin kesällä 2021, jonka myötä ohjelma siirtyi MTV3-kanavalle. Ohjelman ensimmäinen MTV3:lla esitettävä kausi alkoi 20. maaliskuuta 2023.https://www.mtvuutiset.fi/artikkeli/mtv-n- kevaan-2023-ohjelmisto-julki-katso- listaus/8565010#gs.jr2xaihttps://www.mtvpressi.fi/tiedoti/219884 Ohjelman toinen MTV3:lla esitettävä kausi alkoi 28. lokakuuta 2024. == Jaksot == ===Ensimmäinen tuotantokausi (Jim)=== Jakso Paikkakunta Ensiesitys Katsojamäärä 1\. Ivalo 5. syyskuuta 2016 306 000 2\. Lapua 12. syyskuuta 2016 152 000 3\. Rauma 19. syyskuuta 2016 156 000 4\. Kotka 26. syyskuuta 2016 157 000 5\. Joroinen 3. lokakuuta 2016 154 000 6\. Kustavi 10. lokakuuta 2016 143 000 7\. Kitee 17. lokakuuta 2016 149 000 8\. Asikkala 24. lokakuuta 2016 157 000 9\. Somero 31. lokakuuta 2016 160 000 10\. Askola 7. marraskuuta 2016 120 000 ===Toinen tuotantokausi (MTV3)=== Jakso Paikkakunta Ensiesitys Vieraanvaraisuus Katsojamäärä 1\. Kauhava 20. maaliskuuta 2023 2\. Valkeakoski 27. maaliskuuta 2023 3\. Mäntyharju 3. huhtikuuta 2023 4\. Sauvo 10. huhtikuuta 2023 5\. Parikkala 17. huhtikuuta 2023 6\. Kemi 24. huhtikuuta 2023 7\. Sotkamo 1. toukokuuta 2023 8\. Karkkila 8. toukokuuta 2023 9\. Kalajoki 22. toukokuuta 2023 10\. Jämsä 29. toukokuuta 2023 ===Kolmas tuotantokausi (MTV3)=== Jakso Paikkakunta Ensiesitys Vieraanvaraisuus Katsojamäärä 1\. Loppi 28. lokakuuta 2024 2\. Orimattila 4. marraskuuta 2024 10/10 3\. Äänekoski 11. marraskuuta 2024 4\. Savonlinna 18. marraskuuta 2024 5\. Viitasaari 25. marraskuuta 2024 6\. Hamina 2. joulukuuta 2024 7\. Laihia 9. joulukuuta 2024 8\. Imatra 16. joulukuuta 2024 9\. Ulvila 23. joulukuuta 2024 10\. Laitila 30. joulukuuta 2024 == Lähteet == Luokka:2010-luvun suomalaiset tositelevisiosarjat Luokka:2020-luvun suomalaiset tositelevisiosarjat
This Is The Fucking World

__NOTOC__ This Is The Fucking World on punk rock -yhtye The Fucking Worldin single, joka julkaistiin marraskuussa 1987 levymerkillä Poko Records. Kappale ilmestyi myöhemmin heinäkuussa 1988 julkaistulla yhtyeen omaa nimeä kantavalla esikoisalbumilla.Finnmusic: The Fucking World ST == Kappaleet == # === B-puoli === # * == Kokoonpano == * Jani Roppola – laulu * Näkä Närhi – kitara * Jape Tamminen – kitara * Kenttu Keinänen – basso * Jypä Rautio – rummut == Lähteet == Luokka:Vuoden 1987 kappaleet Luokka:The Fucking Worldin kappaleet
Day by Day

__NOTOC__ Day by Day on punk rock -yhtye The Fucking Worldin single, joka julkaistiin toukokuussa 1990 levymerkillä Stupido Twins. Kappale julkaistiin myöhemmin saman vuoden lokakuussa ilmestyneellä yhtyeen toisella studioalbumilla Gun Policy kansikuva.Finnmusic: The Fucking World – Gun Policy == Kappaleet == === A-puoli === # === B-puoli === # * == Kokoonpano == * Jani Roppola – laulu, kitara * Näkä Närhi – kitara * Kenttu Keinänen – basso, taustalaulu * Jypä Rautio – rummut, taustalaulu \+ * Antti Seppo – saksofoni (kappale 2) == Lähteet == Luokka:Vuoden 1990 kappaleet Luokka:The Fucking Worldin kappaleet
Jovon

Jovon (, ; ) myös muodossa Javan, on kaupunkimainen taajama ja Jovonin piirin hallinnollinen keskus Hatlonin maakunnassa, Keski-Aasiassa sijaitsevan Tadžikistanin lounaisosassa. Jovonin väkiluku on kehittynyt seuraavasti: 20 148 (VL1989), 20 000 (VL2000), 25 800 (VL2010) ja 34 200 (arvio, 1.1.2016). ==Lähteet== ==Aiheesta muualla== *Yovon, Tajikistan (säätietoja) (wunderground.com) *Jovonin ilmastotilastoja (weatherbase.com) Luokka:Tadžikistanin kaupungit
Norak

Norak (, ; ), myös muodossa Nurek tai Nurak, on kaupunki Hatlonin maakunnassa, Keski-Aasiassa sijaitsevan Tadžikistanin lounaisosassa. Kaupunki sijaitsee maanteitse noin 65 kilometriä pääkaupunki Dušanbesta itäkaakkoon. Kaupungin väkiluku on kehittynyt seyraavasti: 20 752 (VL1989), 19 000 (VL2000), 22 800 VL2010) ja 29 100 (arvio, 1.1.2016) . Vain runsas kolme kilometriä kaupungin keskusaukion länsipuolella on vuonna 1980 valmistunut Norakin vesivoimala, joka sijaitsee 300 metriä korkean Norakin padon yhteydessä. Tämä maatäytteinen pato on maailman korkein pato. Voimalassa on yhdeksän 300 MW:n generaattoria, joita on uusittu. Tämän seurauksena voimalaitoksen yhteiskapasiteetti on nykyään 3 000 MW. Vuositasolla voimalan kapasiteetti on 11,2 miljaria kWh sähköä. Noin 17 kilometriä kaupungista etelälounaaseen sijaitsee noin 2,2 kilometrin korkeudessa vuorella lähiavaruuden (2 000–40 000 km) automaattiseen seuraamiseen tarkoitettu, vuonna 2004 valmistunut optoelektroninen Okno-S -observatorio laitteistoineen (). Venäjän avaruuspuolustusjoukot uusivat järjestelmää vuonna 2014. Osa mittausjärjestelmästä ja sen yksi ohjauskeskus sijaitsee Dušanbessa. Järjestelmä on Venäjän omaisuutta ja sen armeijan käytössä. Venäjä aikoo rakentaa järjestelmään kuuluvia mittausasemia myös omalle alueelleen. Tällä pyritään muun muassa aiempaa pienikokoisempien kohteiden havaitsemiseen. Järjestelmää voidaan käyttää esimerkiksi siviili- ja sotilassatelliittien sekä avaruusromun kulun seurantaan ja uusien kohteiden etsimiseen. ==Kuvia== Kuva:Norak,Lenin1.jpg| Norakin keskusaukio. Kuva:Nurek Dam.JPG|Norakin 300 metriä korkeaa, pääasin maa-aineksesta muodostuvaa patoa. Kuva:Нурекская ГЭС, Таджикистан 1.JPG| Norakin vesivoimalaitosta. ==Lähteet== ==Aiheesta muualla== *Norak, Tajikistan: Säätietoja (wunderground.com) Luokka:Tadžikistanin kaupungit
Me ollaan ne

Me ollaan ne on suomalaisen Kolmas Nainen -rockyhtyeen yhdeksäs studioalbumi. Se julkaistiin 25. lokakuuta 2013. Albumia on myyty 14 845 kappaletta. Se myi ilmestymisvuotenaan kultaa.IFPI – Kulta- ja platinalevyt == Kappaleet == # # # # # # # # # # # # # # == Kokoonpano == * Pauli Hanhiniemi – laulu, huuliharppu * Sakari Pesola – kitara, banjo, koskettimet, laulu * Timo Kivikangas – kitara, mandoliini * Raimo Valkama – basso * Pasi Kallioniemi – rummut, lyömäsoitin, laulu * Timo Löyvä – kitara, koskettimet, laulu === Tuotanto === * Mikko Karmila – tuottaja * Sakari Pesola – tuottaja * Juha Heininen – äänittäjä * Mikko Karmila – miksaaja * Hanna Koikkalainen – valokuvat * Kalle Pyyhtinen – valokuvat * Kalle Pyyhtinen – kansikuva * Riku Mattila – A&R; == Arvostelut == * Rumba: Rumba * Soundi: Soundi == Lähteet == == Aiheesta muualla == * Discogs.com Luokka:Kolmannen Naisen albumit Luokka:Vuoden 2013 albumit Luokka:Mikko Karmilan tuottamat albumit
M. V. Prigorovski

Mihail Vasiljevitš Prigorovski (, 1893 Rogatšovin kihlakunta – 5. huhtikuuta 1918 Rautu) oli venäläinen bolševikkivallankumouksellinen, joka Suomessa tunnetaan yhtenä vuoden 1918 sisällissodan aikaisen Raudun taistelun komentajista. == Elämä == Prigorovski syntyi nykyisen Valko-Venäjän alueella sijainneen Mogiljovin kuvernementin Rogatšovin kihlakunnassa. Hän oli jo koululaisena mukana vallankumoksellisessa toiminnassa, jonka vuoksi Prigorovski erotettiin Mahiljoun kymnaasista vuonna 1914. Tämän jälkeen hän suoritti opintonsa loppuun Smolenskin kaupungissa toimineessa yksityisessä koulussa ja lähti edelleen lukemaan lakia Pietarin valtionyliopistoon. Prigorovski liittyi Venäjän sosiaalidemokraattisen työväenpuolueen opiskelijajärjestöön, kunnes hänet vangittiin laittoman toiminnan vuoksi keväällä 1915. Vapautumisensa jälkeen Prigorovskin piti jättää yliopisto, ja hän aloitti opinnot Pietarhovin jalkaväkikoulussa. Myöhemmin hän palveli Gžatskin kaupunkiin sijoitetussa reserviläisrykmentissä, missä hänet vuoden 1917 helmikuun vallankumouksen aikana valittiin sotilasneuvoston johtoon. Huhtikuussa Prigorovski palasi Pietariin, jossa hänet hyväksyttiin bolševikkipuolueen jäseneksi. Lokakuun vallankumouksen alla Prigorovski valittiin myös Lev Trotskin johtamaan Pietarin sotilaalliseen vallankumouskomiteaan. Vallankumouksen käynnistyttyä hän oli muun muassa johtamassa Käkisalmen rykmentin esikunnan valtausta 25. lokakuuta yhdessä A. M. Lubovitšin kanssa. Myöhemmin hän toimi vielä sotilaallisen vallankumouskomitean hallintorakennusten komendanttina ja Moskovassa vastavallankumouksellisia vastaan taistelleen jalkaväkirykmentin komentajana. Marraskuun puolivälissä Prigorovski palasi Pietariin, jossa Lenin nimitti hänet Taurian palatsin komendantiksi. Maaliskuussa 1918 Prigorovski määrättiin Rautuun lähetettyjen venäläisjoukkojen komentajaksi. Mukana oli myös suomalaisia punakaartin yksiköitä, joilla oli oma ylipäällikkö, mutta Prigorovskia pidetään koko operaation todellisena johtajana. Raudussa käydyt taistelut olivat sisällissodan kiivaimpia yhdessä Tampereen ja Viipurin taistelujen ohella. Ne huipentuivat 4.–5. huhtikuuta, jolloin 2 000 valkoista hyökkäsi Raudun asemalle linnoittautuneita pariatuhatta punaista vastaa. Aikaisin 5. päivän aamuna punaiset yrittivät murtautua saartorenkaasta ulos, mutta joutuivat lopulta valkoisten konekiväärien ristituleen ns. Kuolemanlaaksossa. Tulituksessa kaatui ainakin 400 punakaartilaista ja venäläistä. Prigorovski räjäytti itsensä kranaatilla välttääkseen valkoisten vangiksi joutumisen. Vuonna 1968 Raudun nykyisellä rautatieasemalla paljastettiin Raudun taistelun muistolaatta, jossa on myös Prigorovskin nimi. == Lähteet == Luokka:Bolševikit Luokka:Suomen sisällissodan venäläiset Luokka:Itsemurhan tehneet Luokka:Vuonna 1893 syntyneet Luokka:Vuonna 1918 kuolleet
ME – Parhaat levytykset 1985–2013

ME – Parhaat levytykset 1985–2013 on suomalaisen Kolmas Nainen -rockyhtyeen kahdeksas kokoelma-albumi, joka julkaistiin vuonna 2014. Albumi nousi Suomen virallisen listan sijalle 21.Ifpi == Kappaleet == === CD 1 === # # # # # # # # # # # # # # # # # # # # # # === CD 2 === # # # # # # # # # # # # # # # # # # # # # # == Lähteet == == Aiheesta muualla == * Discogs.com Luokka:Kolmannen Naisen albumit Luokka:Vuoden 2014 kokoelma-albumit
Tienhaarat – 20 hittiä

Tienhaarat – 20 hittiä on suomalaisen Kolmas Nainen -rockyhtyeen viides kokoelma-albumi, joka julkaistiin vuonna 2010. Albumi on saanut nimensä Hyvää ja kaunista -levyn kappaleesta ”Talot ja tienhaarat”. == Kappaleet == # # # # # # # # # # # # # # # # # # # # == Kokoonpano == * Sakari Pesola – kitara, laulu * Pauli Hanhiniemi – laulu, piano, harmonikka * Timo Kivikangas – kitara * Raimo Valkama – basso, kitara * Pasi Kallioniemi – rummut, laulu * Timo Löyvä – kitara, flyygeli, laulu == Aiheesta muualla == * Discogs.com Luokka:Kolmannen Naisen albumit Luokka:Vuoden 2010 kokoelma-albumit
Kiniinipuu

Kiniinipuu tai punakiinapuu (Cinchona pubescens) on matarakasveihin kuuluva trooppinen puulaji. == Ulkonäkö ja koko == Kiniinipuu on monivuotinen ikivihreä puu, yleensä 4–10 metriä korkea, mutta voi kasvaa parhaimmillaan jopa 30 m korkeaksi. Sen kuori on sileä ja ruskea, pitkulaiset lehdet yläpinnalta vaaleanvihreät, alapinnalta lehtisuonten kohdalta valkoisen nukan peitossa. == Levinneisyys == Kiniinipuu kasvaa luonnonvaraisena Etelä- Amerikassa Andien rinteillä 800–2300 metrin korkeudella alueella, joka ulottuu Boliviasta Costa Ricaan. Kiniinipuuta on istutettu kaikkialle tropiikkiin sen lääkinnällisten ominaisuuksien takia. Siitä on tullut pienillä saarilla, kuten Galapagosilla ja Havaijilla, haitallinen vieraslaji. Sitä pidetään yhtenä maailman sadasta haitallisimmasta vieraslajista. == Lähteet == == Aiheesta muualla == * ITIS: Cinchona pubescens * United States Department of Agriculture (USDA): Cinchona pubescens * Flora of China: Cinchona pubescens * Dr. Duke's Phytochemical and Ethnobotanical Databases: Cinchona pubescens Luokka:Matarakasvit Luokka:Puut
La Negra -muodostuma

thumb|La Portada La Negra -muodostuma () on jurakautinen geologinen muodostuma Pohjois-Chilen rannikolla. Se koostuu pääasiassa vulkaanisista ja vulkanoklastisista kivilajeista, ja sen muodostumisen on päätelty kestäneen noin viisi miljoonaa vuotta. Muodostuman paksuus on enimmillään noin seitsemän kilometriä. Tyypillinen kohta siitä on noin 3 000 metrin paksuinen Quebrada La Negra lähellä Antofagastaa.Tassara, Andrés; Roperch, Pierrick; Sepulveda, Patricio (1999). == Lähteet == Luokka:Chilen maantiede
Hjalmar Marttinen

Hjalmar Marttinen (1. huhtikuuta 1884 Helsinki – 3. maaliskuuta 1918 Antrea) oli suomalainen voimistelija, joka vuoden 1918 sisällissodan aikana toimi Helsingin Jyryn urheilijoista kootun Jyryn komppanian päällikkönä. Varsinaiselta ammatiltaan hän oli maalari. Marttinen tunnettiin lahjakkaana voimistelijana, joka oli SVUL:n voimistelujaoston ja SVUL:n Helsingin piirin voimistelujaoston jäsen. Lisäksi hän toimi Jyryssä valmennustehtävissä ja kuului seuran johtokuntaan. Sisällissodan sytyttyä Marttinen valittiin helmikuussa 1918 Jyryn komppanianpäälliköksi liian varovaisena pidetyn Kalle Säteen tilalle. Hieman myöhemmin jyryläiset lähetettiin Karjalan rintamalle Antrean taisteluihin, jossa Marttisen johdolla tehtiin jopa liian uhkarohkeina pidettyjä operaatioita. Marttinen kaatui Kavantsaaressa 3. maaliskuuta, jonka jälkeen hänen seuraajakseen tuli painin Suomen mestari Adam Malm. Marttinen ja neljä muuta Kavantsaaressa kaatunutta jyryläistä haudattiin yhteishautauksessa Helsinkiin maaliskuun lopussa. == Lähteet == Luokka:Suomalaiset voimistelijat Luokka:Suomen sisällissodan punaiset Luokka:Vuonna 1884 syntyneet Luokka:Vuonna 1918 kuolleet
Kustannusliike Robustos

Kustannusliike Robustos on vuonna 2005 perustettu suomalainen kirjankustantamo, joka julkaisee kotimaista kaunokirjallisuutta. Kustantamon perustajat ovat Heikki Savola ja Jouni Lehtinen. Kustantamon kautta julkaisseita kirjailijoita ovat muiden muassa Hannu Niklander, Sirkka Laine, Riitta Latvala, Tapani Kinnunen, Esa Mäkijärvi, Siiri Enoranta, Venla Saalo, Jenna Kostet, Maria Syvälä, Kirsti Kuronen, Susanna Taivalsalmi, Teemu Helle ja Anne Muhonen. == Lähteet == Luokka:Suomalaiset kirjankustantamot
Lemmonklidemia

Lemmonklidemia (Clidemia hirta) on melastomakasveihin kuuluva pensas. Se on kotoisin Keski- ja Etelä-Amerikasta, mutta levinnyt muuallekin. Sitä pidetään yhtenä maailman sadasta haitallisimmasta vieraslajista. == Ulkonäkö ja koko == Lemmonklidemia on tiheäkasvuinen pensas, joka kasvaa 0,5–3 m korkeaksi. Kovassa valossa se jää matalammaksi kuin metsän aluskasvillisuutena. Soikeat lehdet sijaitsevat pareittain. Valkoiset kukat puhkeavat terttuina lehtihankoihin ja oksien päihin. Lehtien suonet jäävät kuopalle, mikä luo niihin tunnusomaisen tikkitäkkimäisen ulkonäön. == Lähteet == == Aiheesta muualla == * JSTOR Global Plants: Clidemia hirta * Integrated Taxonomic Information System (ITIS): Clidemia hirta * Global Biodiversity Information Facility (GBIF): Clidemia hirta Luokka:Melastomakasvit
Kambodža kesäparalympialaisissa 2008

Kambodža osallistui Pekingin kesäparalympialaisiin vuonna 2008 yhden urheilijan joukkueella. Kyseessä oli maan kolmas esiintyminen paralympialaisissa. == Joukkue == === Yleisurheilu === *Kim Vanna - Miesten 100 ja 200 metrin juoksut (Luokka: T44) == Lähteet == Luokka:Kambodža paralympialaisissa Luokka:Valtiot kesäparalympialaisissa 2008
Kytäjän hautausmaa

Kytäjän hautausmaa on Hyvinkäällä Kytäjän kirkon yhteydessä sijaitseva Hyvinkään seurakunnan hautausmaa, joka sijaitsee Hyvinkään länsipuolella. Kytäjän hautausmaa on vihitty käyttöön vuonna 1945. Hautausmaalla sijaitsee muistomerkki Kytäjän kylän sankarivainajille.Hautausmaat, siunauskappelit ja krematorio Hyvinkään seurakunta Hautausmaalla lepää muun muassa Mannerheim- ristin ritari Lauri Skyttä. == Lähteet == Luokka:Hyvinkään hautausmaat Luokka:Kytäjä
Kambodža kesäparalympialaisissa 2004

Kambodža osallistui Ateenan vuoden 2004 kesäparalympialaisiin joukkueella, johon kuului kaksi yleisurheilijaa. Kyseessä oli maan vasta toinen esiintyminen paralympialaisissa, eikä se saavuttanut mitaleita. == Joukkue == === Yleisurheilu === *Kimhor Nhork - Miesten 100 ja 200 metrin juoksut (Luokka:T44) *Botum Pov - Naisten 400 metrin juoksu (Luokka:T46) == Lähteet == Luokka:Kambodža paralympialaisissa Luokka:Valtiot kesäparalympialaisissa 2004
Italian vesipallomaajoukkue

Italian vesipallomaajoukkue edustaa Italiaa vesipallon miesten maajoukkuekilpailuissa. Sitä hallinnoi Italian uimaliitto. Italia on saavuttanut vesipallossa kolme olympiakultaa. Lontoossa 1948 ja Roomassa 1960 se voitti neljän joukkueen loppusarjan, Barcelonassa 1992 kukistui loppuottelussa Espanja 9–8. Hopeaa Italia sai Montrealissa 1976, jossa sijoittui Unkarin jälkeen toiseksi kuuden joukkueen loppusarjassa, ja Lontoossa 2012 hävittyään loppuottelussa Kroatialle 6–8. Olympiapronssia Italia on saavuttanut Helsingissä 1952, Atlantassa 1996 ja Rio de Janeirossa 2016. Italia on voittanut neljä vesipallon maailmanmestaruutta. Länsi- Berliinissä 1978 se voitti neljän joukkueen loppusarjan, Roomassa 1994 kukisti loppuottelussa Espanjan 10–5, Shanghaissa 2011 jatkoajalla Serbian 8–7 ja Gwangjussa 2019 Espanjan 10–5. MM-hopeaa Italia saavutti Madridissa 1986 hävittyään loppuottelussa Jugoslavialle 11–12, Barcelonassa 2003, jossa hävisi finaalissa Unkarille jatkoajalla 9–11, ja Budapestissa 2022 hävittyään loppuottelussa jatkoajalla Espanjalle 14–15. MM-pronssia Italia sai Calissa 1975. Italia on voittanut vesipallon Euroopan-mestaruuden 1947. 1993 ja 1995, saanut EM-hopeaa 2001 ja 2010 sekä EM-pronssia 1954, 1977, 1987, 1989, 1999 ja 2014. Välimeren kilpailuissa se on saavuttanut kultaa 1955, 1963, 1975, 1987, 1991 ja 1993, hopeaa 1959, 1967, 1971, 1979, 2001 ja 2005 sekä pronssia 1983 ja 2009. Vesipallon maailmancupin Italia on voittanut 1993, sijoittunut toiseksi 1989, 1995 ja 1999 sekä kolmanneksi 1983. Maailmanliigassa se on ollut toinen 2003, 2011 ja 2017 sekä kolmas 2012. Euroopan cupissa se sijoittui kolmanneksi 2018. == Lähteet == Luokka:Vesipallomaajoukkueet Vesipallomaajoukkue
Agatha Lovisa de la Myle

Agatha Lovisa de la Myle, o. s. Brumengeber tai Brunnengräber (30. elokuuta 1724 – 1. syyskuuta 1787) oli suomalainen baltiansaksalaista syntyperää ollut runoilija ja kirjallisuuden harrastaja.Wilhelmina Stålberg, P. G. Berg : Anteckningar om svenska qvinnor, 1864-1866 (Projekt Runeberg)Päivi Saari : De la Mylet Rymättylässä, Fransin ja Karlin sanomat - Timm-Ketonen sukuseura ry:n jäsenlehti n:o 20/2009 Kuurinmaalla syntyneen de la Mylen vanhemmat olivat Dobpen kaupungin ja maaseurakunnan rovasti Andreas Johannes Brumengeber ja Gertruda Elisabeth de la Myle. Hän meni vuonna 1750 naimisiin serkkunsa kapteeni Karl Johan de la Mylen (1728-1798) kanssa ja muutti vuonna 1762 Tuckumin kaupungista Oschelijsta Suomeen Rymättylään miehensä ja perheensä kanssa. Agatha Lovisa de la Myle kirjoitti runoja saksan ja latvian kielillä. Hän oli kirjeenvaihdossa useiden oppineiden kanssa muun muassa Leipzigissa asuneen professorin ja runoilijan Christian Fürchtegott Gellertin kanssa. De la Myle julkaisi saksankielisen Lofqväden nimisen runonsa Ruotsin kuninkaan Kustaa III:n kruunauksen ja kuninkaan vuonna 1772 tekemän vallankaappauksen kunniaksi. Agatha Lovisa de la Myle kuoli Maanpään kartanossa Turun lähistöllä Rymättylässä vuonna 1787. Hänen poikansa oli majuri, vapaamuurari ja ruotsin kielellä kirjoittanut runoilija Fredrik Ludvig de la Myle. == Lähteet == Luokka:Suomalaiset runoilijat‎ Luokka:Vuonna 1724 syntyneet Luokka:Vuonna 1787 kuolleet
Yhdysvaltain vesipallomaajoukkue

Yhdysvaltain vesipallomaajoukkue edustaa Yhdysvaltoja vesipallon miesten maajoukkuekilpailuissa. Yhdysvallat on saavuttanut vesipallossa kolme olympiahopeaa. Los Angelesissa 1984 se sijoittui Jugoslavian jälkeen toiseksi kuuden joukkueen loppusarjassa, Soulissa 1988 se hävisi loppuottelussa Jugoslavialle maalein 7–9 ja Pekingissä 2008 Unkarille 10–14. Olympiapronssia Yhdysvallat on saavuttanut Pariisissa 1924, Los Angelesissa 1932 ja Münchenissä 1972. MM-kilpailuissa se on sijoittunut parhaimmillaan neljänneksi. Yhdysvallat on saavuttanut Pan-Amerikan kisoissa vesipallossa kultaa 1959, 1967, 1971, 1979, 1983, 1987, 1995, 1999, 2003, 2007, 2011 ja 2015, hopeaa 1955, 1963, 1975, 1991 ja 2019 sekä pronssia 1951. Yhdysvallat on voittanut vesipallon maailmancupin 1991 ja 1997 sekä sijoittunut toiseksi 1979 ja 1985. Maailmanliigassa se on sijoittunut toiseksi 2008 ja 2016 sekä kolmanneksi 2003. == Lähteet == Vesipallomaajoukkue Luokka:Vesipallomaajoukkueet
Kambodža kesäparalympialaisissa 2000

Kambodža osallistui Sydneyn paralympialaisiin vuonna 2000 joukkueella, johon kuului 11 urheilijaa, tosin kyseessä oli miesten lentopallojoukkue. Kyseessä oli maan debyytti paralympialaisissa eikä se saavuttanut mitaleita. == Joukkue == === Lentopallo === === Miesten turnaus, joukkue === *Hok Cha *Phan Chim *Kimhun Chuoy *Tey Heng *Vandy Im *Sokhea Keam *Bunhorn Kong *Youy Phat *Thy Pin *Chok Som *Vanna Yim == Lähteet == Luokka:Kambodža paralympialaisissa Luokka:Valtiot kesäparalympialaisissa 2000
Lepänkääpä

Lepänkääpä (Inonotus radiatus, myös Xanthoporia radiata) on sienilaji, jota tavataan yleisesti Suomen etelä- ja keskiosissa. Sen itiöemä on kellertävä ja pehmeä, yläpinnalta usein hieman nukkainen, muttei karvainen, teräväreunainen. Lepänkääpä esiintyy usein suurinakin ryhminä. Se tuhoaa erityisesti puistojen lehtipuita, mutta sitä tavataan myös rantalehdoissa. Sen pääasiallinen isäntäpuu on tervaleppä, jolle se voi aiheuttaa suurtakin vahinkoa. Laji vahingoittaa myös harmaaleppää, pähkinäpensasta ja esimerkiksi syreenejä. Itiöemä on yksivuotinen. Lepänkääpä on yksivuotinen valkolahoa aiheuttava laji. Lepänkäävän lahottamassa puussa voi seuraajalajina kasvaa voikääpä (Antrodiella serpula). == Lähteet == == Aiheesta muualla == *Laji.fi: Lepänkääpä (Inonotus radiatus) *Ymparisto.fi: Lepänkääpä (Inonotus radiatus) *Mushroom Expert: Inonotus radiatus Luokka:Metsätuhot Luokka:Lepänkäävät
Ketunkääpä

Ketunkääpä (Inonotus rheades, myös Inocutis rheades) on haavalla kasvava kääpälaji. Se muistuttaa ulkoisesti jossain määrin kellanruskeana lepänkääpää (Inonotus radiatus). Itiöemä on yksivuotinen, pehmeähkö, ja sen yläpinta on karvapeitteinen, reuna pyöristynyt. Se esiintyy pieninä ryhminä lähinnä vanhoissa lahoissa haavoissa ja maapuissa. Se ei ole aivan yleinen eikä sitä tavata joka vuosi. Kuitenkaan se ei ole uhanalainen. == Lähteet == == Aiheesta muualla == *Laji.fi: Ketunkääpä (Inonotus rheades) Luokka:Lepänkäävät
Kreikan vesipallomaajoukkue

Kreikan vesipallomaajoukkue edustaa Kreikkaa vesipallon miesten maajoukkuekilpailuissa. Sitä hallinnoi Kreikan uimaliitto. == Olympialaiset == Kreikka on osallistunut 16 kertaa olympialaisten vesipalloturnaukseen. Ensimmäisen mitalinsa se saavutti oltuaan hopealla Tokiossa 2021, Kukistettuaan välierässä Unkarin maalein 9–6, se hävisi loppuottelussa Serbialle 10–13. Tätä ennen se oli parhaimmillaan sijoittunut neljänneksi Antwerpenissa 1920 ja Ateenassa 2004. *1920 neljäs *1924 kymmenes *1948 kolmastoista *1968 neljästoista *1972 kolmastoista *1980 kymmenes *1984 kahdeksas *1988 yhdeksäs *1992 kymmenes *1996 kuudes *2000 kymmenes *2004 neljäs *2008 seitsemäs *2012 yhdeksäs *2016 kuudes *2020 hopeaa == Muut kilpailut == Kreikka on saavuttanut MM-kilpailuissa pronssia Montrealissa 2005, jossa se kukisti pronssiottelussa Kroatian maalein 11–10, Kazanissa 2015, jossa se voitti pronssiottelussa Italian jatkoajalla 11–9 ja Budapestissa 2022 kukistettuaan pronssiottelussa Kroatian maalein 9–7. EM- kilpailuissa Kreikka on sijoittunut parhaimmillaan neljänneksi. Välimeren kilpailuissa se on saanut hopeaa 2018 sekä pronssia 1951, 1991, 1993 ja 2013. Kreikka on sijoittunut maailmancupissa toiseksi 1997. Maailmanliigassa se on ollut kolmas 2004, 2006, 2016 ja 2021. == Lähteet == Luokka:Kreikan urheilu Luokka:Vesipallomaajoukkueet